CELEX: 32019D1578
Language: et
Date: 2019-09-20 00:00:00
Title: Nõukogu otsus (EL) 2019/1578, 20. september 2019, seisukoha kohta, mis võetakse Euroopa Liidu nimel ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu alusel loodud kaubanduse ja säästva arengu komitees seoses lepingu artiklis 13.15 osutatud eksperdikomisjoniga

24.9.2019   
               
               
                  ET
               
               
                  Euroopa Liidu Teataja
               
               
                  L 244/4
               
            
         NÕUKOGU OTSUS (EL) 2019/1578,
         20. september 2019,
         seisukoha kohta, mis võetakse Euroopa Liidu nimel ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu alusel loodud kaubanduse ja säästva arengu komitees seoses lepingu artiklis 13.15 osutatud eksperdikomisjoniga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Otsusega 2011/265/EL (1) kiitis nõukogu heaks Euroopa Liidu nimel ühelt poolt Euroopa Liidu ja selle liikmesriikide ning teiselt poolt Korea Vabariigi vahelise kaubanduslepingu (2) (edaspidi „leping“) allkirjastamise. Leping allkirjastati 6. oktoobril 2010 ning seda kohaldati ajutiselt alates 1. juulist 2011.
                  
               
                     (2)
                  
                  
                     Liit sõlmis lepingu nõukogu otsusega (EL) 2015/2169 (3) ja see jõustus 13. detsembril 2015.
                  
               
                     (3)
                  
                  
                     27. juuni 2012. aasta otsusega nr 2/2012 (4) koostas ELi-Korea kaubanduse ja säästva arengu komitee (edaspidi „komitee“) nimekirja ekspertidest, kes võivad osaleda eksperdikomisjoni töös lepingu artikli 13.15 tähenduses.
                  
               
                     (4)
                  
                  
                     Korea Vabariik teatas 30. juulil 2019 liidule, et ta soovib otsuses nr 2/2012 lisas sätestatud ekspertide nimekirjas asendada mitme Korea eksperdi nimed. Selleks et ekspertide muudetud nimekiri jõustuks, tuleks see esitada võimalikult kiiresti komiteele heakskiitmiseks.
                  
               
                     (5)
                  
                  
                     Seepärast on asjakohane lisatud otsuse eelnõu põhjal kindlaks määrata seisukoht, mis võetakse liidu nimel komitees, et tagada lepingu tõhus rakendamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu ja selle liikmesriikide ja teiselt poolt Korea vahelise vabakaubanduslepingu alusel loodud kaubanduse ja säästva arengu komitee koosolekul seoses nimekirjaga ekspertidest, kes soovivad ja saavad kooskõlas lepingu artikliga 13.15 täita eksperdikomisjoni liikme ülesandeid, põhineb ELi-Korea kaubanduse ja säästva arengu komitee otsuse eelnõul, mis on lisatud käesolevale otsusele.
         
         
            Artikkel 2
            Käesolev otsus jõustub selle vastuvõtmise kuupäeval.
         
         
            Brüssel, 20. september 2019
            
               
                  Nõukogu nimel
               
               
                  eesistuja
               
               S. MARIN
            
         
         
            (1)  Nõukogu 16. septembri 2010. aasta otsus 2011/265/EL ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu Euroopa Liidu nimel allkirjastamise ja selle ajutise kohaldamise kohta (ELT L 127, 14.5.2011, lk 1).
         
            (2)  ELT L 127, 14.5.2011, lk 6.
         
            (3)  Nõukogu 1. oktoobri 2015. aasta otsus (EL) 2015/2169 ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta (ELT L 307, 25.11.2015, lk 2).
         
            (4)  ELi-Korea kaubanduse ja säästva arengu komitee 27. juuni 2012. aasta otsus nr 2/2012 ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artiklis 13.15 osutatud eksperdikomisjoni moodustamise kohta (ELT L 331, 1.12.2012, lk 54).
      
      
         
            ELi-KOREA KAUBANDUSE JA SÄÄSTVA ARENGU KOMITEE OTSUS nr [X/2019]
            …,
            kooskõlas lepingu artikliga 13.15 eksperdikomisjoni liikme ülesandeid täita soovivate ja saavate ekspertide läbivaadatud nimekirja kohta
            ELi-KOREA KAUBANDUSE JA SÄÄSTVA ARENGU KOMITEE,
            võttes arvesse ühelt poolt Euroopa Liidu ja selle liikmesriikide ning teiselt poolt Korea Vabariigi vahel allkirjastatud vabakaubanduslepingut („leping“), eriti selle artikli 13.15 lõiget 3,
            ning arvestades järgmist:
            
                        (1)
                     
                     
                        Artikli 13.15 lõikes 3 on sätestatud, et lepinguosalised koostavad nimekirja vähemalt 15 isikust, kes soovivad ja saavad täita eksperdikomisjoni liikme ülesandeid seoses 13. peatüki (Kaubandus ja säästev areng) alusel tekkinud küsimustega ning kellel on eriteadmised kõnealuses peatükis käsitletud valdkondades. Vähemalt viis nendest isikutest ei tohi olla kummagi lepinguosalise kodanikud ning nad peavad täitma eksperdikomisjoni esimehe ülesandeid.
                     
                  
                        (2)
                     
                     
                        ELi-Korea kaubanduse ja säästva arengu komitee võttis 27. juunil 2012 vastu otsuse nr 2/2012, (1) millega koostati nimekiri 18 eksperdist, kes võivad täita eksperdikomisjoni liikme ülesandeid.
                     
                  
                        (3)
                     
                     
                        Korea Vabariik teatas, et ta tahab mõned eksperdikomisjoni liikmete nimekirja kantud Korea kodanikud teistega asendada. Kõnealuse muudatuse jõustumiseks peab ELi-Korea kaubanduse ja säästva arengu komitee ekspertide läbivaadatud nimekirja heaks kiitma.
                     
                  
                        (4)
                     
                     
                        Seepärast on lepinguosalised otsusega nr 2/2012 kehtestatud ekspertide nimekirja läbi vaadanud ja käesoleva otsuse lisas sätestatud ekspertide läbivaadatud nimekiri tuleks vastu võtta,
                     
                  ON TEINUD JÄRGMISE OTSUSE:
            
               Artikkel 1
               Otsuse nr 2/2012 lisas sätestatud nimekiri ekspertidest, kes võivad täita eksperdikomisjoni liikme ülesandeid lepingu artikli 13.15 tähenduses, asendatakse käesoleva otsuse lisas sätestatud ekspertide nimekirjaga.
            
            
               Artikkel 2
               Käesolev otsus jõustub selle vastuvõtmise päeval.
            
            
               …,
               
                  
                     ELi-KOREA KAUBANDUSE JA SÄÄSTVA ARENGU KOMITEE nimel
                  
               
            
            
               (1)  ELi-Korea kaubanduse ja säästva arengu komitee 27. juuni 2012. aasta otsus nr 2/2012 ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu artiklis 13.15 osutatud eksperdikomisjoni moodustamise kohta (ELT L 331, 1.12.2012, lk 54).
         
      
      
         
            LISA
            
               NIMEKIRI EKSPERTIDEST, KES SOOVIVAD JA SAAVAD TÄITA EKSPERDIKOMISJONI LIIKME ÜLESANDEID SEOSES 13. PEATÜKI (KAUBANDUS JA SÄÄSTEV ARENG) ALUSEL TEKKINUD KÜSIMUSTEGA
            
            Korea Vabariigi nimetatud eksperdid:
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  Euroopa Liidu nimetatud eksperdid:
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  Esimehed (ei ole lepinguosaliste kodanikud):
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER